**Društvo za športno rekreacijo, Mladinska ulica 3, 9000 Murska Sobota**

[**DSR.MUSO@gmail.com**](mailto:DSR.MUSO@gmail.com)**,** [**http://www.dsr-ms.si**](http://www.dsr-ms.si)

Na podlagi 24. člena Statuta Društva za športno rekreacijo Murska Sobota z dne 10.12.2008, je na rednem občnem zboru dne \_\_\_\_\_\_\_\_\_\_\_\_\_\_\_ bil sprejet

**PRAVILNIK O NAGRADAH IN**

**PRIZNANJIH**

**1. člen**

Pravilnik opredeljuje merila in postopke pri podeljevanju priznanj in nagrad Društva za športno rekreacijo Murska Sobota (v nadaljevanju DŠR).

**2. člen**

DŠR podeljuje naslednja priznanja društva:

• častni predsednik DŠR

• častni član DŠR

• plaketa DŠR

• pohvala DŠR.

DŠR lahko skladno s statutarnimi določili podeli tudi finančno nagrado.

**3. člen**

**ČASTNI PREDSEDNIK DŠR**

Naziv se podeli posamezniku, ki je s svojim delom omogočil ustanovitev in uveljavitev DŠR ali posamezniku, ki je s svojim dolgoletnim strokovnim delom omogočil dvig kakovosti dela in ugleda DŠR.

Pravice častnega predsednika DŠR so:

• da je dosmrtni član DŠR brez obveznosti plačila članarine

in

• ima vse pravice rednega člana DŠR, brez volilne pravice.

**ČASTNI ČLAN DŠR**

Naziv se podeli posamezniku, ki je s svojim dolgoletnim strokovnim delom omogočil dvig kakovosti dela in ugleda DŠR. Naziv častni član je lahko podeljen tudi za omejeno dobo.

Pravice častnega člana DŠR so:

• da je v času veljavnosti naziva častni član DŠR oproščen plačila članarine in

• ima vse pravice rednega člana DŠR, brez volilne pravice.

**PLAKETA DŠR**

Plaketa DŠR se podeljuje članu DŠR ali pravni osebi, ki je s svojim delovanjem vidno pripomogel pri razvoju DŠR.

**POHVALA DŠR**

Pohvala DŠR se podeljuje članom DŠR, ki so s svojim delovanjem v preteklem letu dosegli posebne rezultate na športnem, strokovnem ali organizacijskem področju delovanja DŠR.

**4. člen**

Sklep o podelitvi priznanja ali nagrade sprejme izvršni odbor na podlagi pisnega predloga člana društva, sekcije ali organa DŠR. Predlog za podelitev priznanja ali nagrade mora biti poslan najmanj trideset (30) dni pred rednim letnim občnim zborom. Priznanja društva se podeljujejo na rednem ali izrednem občnem zboru DŠR.

***5. člen***

Pravilnik prične veljati, ko ga sprejme občni zbor DŠR. Za tolmačenje tega pravilnika je pristojen izvršni odbor DŠR.

Številka: DŠR-6/2014

Datum:

Darijo ILIĆ

predsednik DŠR Murska Sobota